Onwettig om in dié dorp in Noorweë te sterf? | Maroela Media
Longyearbyen (Foto: Bjørn Christian Tørrissen, eie werk; Wikimedia Commons)
Verskeie publikasies het al berig dat dit onwettig is om in Longyearbyen, Noorweë, te sterf. Maar is dit waar?
Vir byna vier maande uit die jaar skyn die son glad nie in dié dorp, 800 myl van die Noordpool, nie. Die dorp is die wêreld se mees noordelike nedersetting (met meer as 1 000 inwoners). Saam met die talle ysbere woon daar ongeveer 2 000 inwoners in die dorp met meer as 65 000 toeriste wat jaarliks die dorp besoek.
Die BBC, Guardian, WIRED, Bustle, Men's Health, The Sun, New York Post, IFL Science, Stuff, Ripley's Believe it or Not en die Daily Mail het al berig oor wetgewing dat dit onwettig is om in dié dorp te sterf en word selfs deur toergidse in die streek herhaal.
Daar is geen wet in Longyeabyen wat dit onwettig maak om hier te sterf nie. "Dis nie onwettig om in Longyearbyen te sterf nie," het Jovna Z Dunfjell van die Svalbord-kerk gesê. "As dit die geval was, hoe sou mens die persoon vervolg?"
Die mite het ontstaan weens die dorp se ongewone geografie. Omdat Longyearbyen so afgeleë is, is daar nie enige ouetehuise nie. Die dorp het 'n klein plaaslike hospitaal, maar dit kan nie enige ernstige mediese gevalle hanteer nie.
"Dit is nie verbode om in Longyeabyen te sterf nie," het Liv Asta Ødegaard, inligtingsbeampte van Svalbard, per e-pos aan die redakteurs van Wikipedia bevestig. "Alle inwoners moet 'n adres in die vasteland behou en wanneer hulle oud word en versorging benodig, dan moet hulle na terugkeer na die vasteland."
Dis dus nie onwettig nie, dit is net ongewoon om in die dorp te sterf. As jy terminaal is, stuur die plaaslike hospitaal jou na 'n suidelike hospitaal.
Dit is egter verbode om in 'n kis in die dorp begrawe te word. Dit is só koud dat liggame byna nie ontbind nie.
Lees meer oor dié ou steenkooldorp op Wikipedia.
Daar is 'n groot probleem in Johannesburg.
Daar is nou mense wat hier doodgaan wat nog nooit tevore dood gegaan het nie.
Daar vrek jy van die koue
Nou wie wil in 'n inloop vrieskas woon??
Kyk net na die Wikipedia aanhaling, dit maak nie taalkundig sin nie.
Dit is/was een van die mooiste lande ter wêreld met 'n eiesoortige skoonheid. Mooi mense mooi stede. Ek sal enige daar gaan woon.